Борис Младенов-Young
Една, каквато и да бъде книга…

chitanka.info

Една, каквато и да бъде книга

с броени страници и редове,

отдавна съм го осъзнал добре,

животът ми да отрази, не стига.

Но тя, като накъсана верига

все пак представа бегла ще даде,

с отделни случки в сбити стихове,

как с труд и с пот успехът се постига.

И в моята родина, и в чужбина,

на дълг хуманен себе си отдал,

описах, как във радост и печал

животът в болницата ми премина.

За него в белите й коридори

оставям книгата ми да говори.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.